**Opis predmetu zákazky**

Dokumentácia bude rozdelená na SO 01 - Revitalizácia sklárstva, SO 02 Moderné poľnohospodárstvo a SO 03: Moderné vzdelávanie v poľnohospodárstve a lesníctve - Centrum celoživotného vzdelávania.

Stavebný objekt SO 01, Revitalizácia sklárstva:

Hlavným zámerom rekonštrukcie bude vytvorenie podmienok pre obnovenie vyučovania v učebných odboroch sklárskeho zamerania, vytvorenie podmienok pre vykonávanie teoretického a praktického vzdelávania s využitím priestorov areálu školy, nadviazanie spolupráce s partnermi školy na vytvorenie podmienok odbornej prípravy žiakov v prevádzkach sklárskych podnikov v systéme duálneho vzdelávania.

* Dokumentácia bude spracovaná v stupni dokumentácie pre stavebné povolenie s podrobnosťou realizácie stavby;
* Rekonštrukcia objektu/budovy bude spočívať v zateplení budovy, zateplení stropov na najvyššom podlaží a výmene okien;
* Rekonštrukcia objektu budem okrem iného spočívať v rekonštrukcii interiérových priestorov, výmene omietok, podláh, elektroinštalácie, rekonštrukcii hygienických zariadení, sanity, stropov;
* Strop na najvyššom podlaží, drevený, na zvážení zhotoviteľa jeho výmena za strop s väčšou únosnosťou;
* V interiéri bude vytvorených 7 nových dielní, 6 nových učební, 1 laboratórium, skladové priestory a strojovňa vzduchotechniky;
* V interiéri ostane prevažne zachovaná dispozícia, z dôvodu vzniku laboratória predpokladané búranie 2 priečok;
* Z dôvodu vzniku nových dielní vznikne potreba zabudovania vzduchotechniky;
* Predmetom dokumentácie bude aj projekčné zohľadnenie novoinštalovaného školského/učebného vybavenia, a to vybavenie 6 učební - 2 učebne brúsenia skla, 2 učebne maľovania skla, 1 učebňa pre úpravu a zošľachťovanie dutého skla, 1 učebňa pre výrobu bižutérie a ozdobných predmetov, ďalej vytvorenie 7 dielní - 3 na brúsenie skla, 1 dielňa s hladinárskym strojom, 2 maliarske dielne, 1 dielňa na výrobu bižutérie, s materiálno-technickým vybavením: diamantové kotúče, leštiace kotúče a iné kotúče, sklárske náradie, píšťaly, nožnice, karborundové kotúče, vybrusovací stroj, hladinársky stroj pre obrusovanie, odsávacie zariadenie, točné lampy, pieskovacie zariadenie, jednopanvová pec, temperovacia jednokomorová pec, chladiaca pec, Trumel – piecka na zohrievanie, brúsny automatický robot, vypaľovacia pec;
* Do laboratórií bude potrebné doviesť plyn
* Plyn je aktuálne zavesený na zadnej fasáde, potreba prekládky kvôli zatepleniu, alebo nového konštrukčného systému na zavesenie;
* Vykurovanie zabezpečiť s existujúcej kotolne v objekte plynovej, alebo z peletovej kotolne nachádzajúcej sa vo vedľajšej budove;
* Stavebný objekt/budova nemá pôvodnú dokumentáciu, preto je potrebné vykonať zameranie skutkového stavu a polohopisné a výškopisné zameranie so zistením a zakreslením jestvujúcich inžinierskych sietí;
* Predpokladaná projektovaná plocha bude cca 576 m2;
* Stavebný objekt sa nachádza v existujúcej budove vedľa SŠ v Poltári na parcele KN-C 2343/2, evidovanej na LV č. 1538, okres Poltár, obec Poltár, k. ú. Poltár;

Stavebný objekt SO 02 Moderné poľnohospodárstvo:

Hlavným zámerom stavebných prác bude príprava absolventov v moderných podmienkach poľnohospodárskej výroby s digitálnou technikou v systéme presného poľnohospodárstva, rozšírenie znalostí v oblasti pestovania skleníkovej zeleniny, ovocinárstva, sadovníctva, spracovania produktov rastlinnej a živočíšnej výroby a zriadenie modelového centra ekologického spracovania odpadov v poľnohospodárskej výrobe s využívaním miestnych zdrojov za účelom rozšírenia prípravy žiakov a budovania ekologického ponímania produktivity poľnohospodárskej výroby.

* Dokumentácia bude spracovaná v stupni dokumentácie pre územné rozhodnutie a dokumentácie pre stavebné povolenie s podrobnosťou realizácie stavby;
* Predmetnom dokumentácie bude novostavba skleníka;
* Zastavaná plocha skleníka bude cca 340 m2;
* Skleník bude postavený z oceľových a/alebo hliníkových častí so strešným systémom odolným voči poveternostným podmienkam, skeletový systém/hala, s betónovými pätkami, obvodové základy pásové;
* Na skleník bude použité difúzne sklo hrúbky 2 – 4 mm;
* Skleník bude mať vlastný zdroj tepla, alebo bude teplo dovedené z existujúcej kotolne v objekte SO 03;
* Návrh rozdelenia skleníka: produkčná časť (3 kompartmenty: závesné pestovateľské žľaby, náplavové stoly, pestovanie na záhonoch), servisná časť;
* Závesné pestovateľské žľaby: pre každý typ rastliny bude možné upraviť závesný žľab, žľaby budú spádované a vybavené podporami pre rastliny, čelnými záklopkami, zvodmi drenážnej vody, súčasťou vybavenia budú pestovateľské drôty pre uchytenie rastlín pestovaných v žľaboch;
* Náplavové stoly: tieto posuvné stoly umožňujú optimálne využitie priestoru. Podľa potreby je možné využiť rôzne typy vložiek do stolov;
* Závlahový systém bude prispôsobený pestovateľskej ploche, ktorá bude rozdelená na 3 časti a závlaha bude upravená podľa finálneho rozvrhnutia skleníka;
* Typ závlahy: hydroponický systém v žľaboch a na náplavových stoloch, kvapková závlaha a mikropostrekovače v kompartmente pestovania na povrchových záhonoch;
* Skleník bude riadený regulačným systémom, systém bude riadiť ventiláciu, cirkulačné ventilátory, jednotlivé vykurovacie okruhy, bude prepojený s meteostanicou, riadenie závlahového režimu v skleníku, kontrolné čidlá, jednotlivé vykurovacie okruhy a iné;
* Objednávateľ disponuje hydrogeologickým prieskumom s miestom vrtu priamo nad plánovaním umiestnením objektu;
* Novostavba skleníka sa nachádza na parcele KN-C 311/32, evidovanej na LV č. 241, okres Poltár, obec Rovňany, k. ú. Rovňany;
* Súčasťou stavebného objektu bude aj preložka existujúcej studne/nádrže;
* Súčasťou stavebného objektu bude riešenie vnútroareálových komunikácii, v nadväznosti na SO 03, existujúcej budovy na parcele 311/35, evidovanej na LV č. 241, okres Poltár, obec Rovňany, k. ú. Rovňany, a plánovaného nového skladu na 311/31 evidovanej na LV č. 241, okres Poltár, obec Rovňany, k. ú. Rovňany (ktorý nie je predmetom tejto Zmluvy);

Stavebný objekt SO 03: Moderné vzdelávanie v poľnohospodárstve a lesníctve - Centrum celoživotného vzdelávania:

Hlavným zámerom rekonštrukcie bude vybudovať moderné vzdelávacie centrum pre oblasť poľnohospodárstva a lesného hospodárstva s využitím existujúceho areálu školy v úzkej spolupráci s partnermi školy, vytvoriť podmienky vzdelávania pedagógov na zvyšovanie špecializácie a absolvovanie lektorských kurzov a v systéme formálneho aj neformálneho vzdelávania, vytvoriť podmienky na rekvalifikáciu a získanie odbornej spôsobilosti v poľnohospodárskom a lesníckom sektore.

* Dokumentácia bude spracovaná v stupni dokumentácie pre stavebné povolenie s podrobnosťou realizácie stavby;
* Stavebný objekt sa nachádza v obci Rovňany pri Poltári, v školskom výučbovom stredisku, na parcele KN-C 311/34, evidovanej na LV č. 241, okres Poltár, obec Rovňany, k. ú. Rovňany;
* Predpokladaná projektovaná plocha bude cca 160 m2;
* Rekonštrukcia objektu/budovy bude spočívať v zateplení budovy, zateplení strechy a výmene okien;
* Rekonštrukcia objektu budem okrem iného spočívať v rekonštrukcii interiérových priestorov, výmene omietok, podláh, elektroinštalácie, rekonštrukcii hygienických zariadení, sanity, stropov;
* V interiéri budú vytvorené 3 nové učebne, 1 workshopová miestnosť;
* V objekte/budove je zrekonštruovaná kotolňa, z dôvodu nízkoenergetického štandardu je potreba návrhu tepelného čerpadla a iného opatrenia k dosiahnutiu energetickej triedy A0;
* Stavebný objekt/budova nemá pôvodnú dokumentáciu, preto je potrebné vykonať zameranie skutkového stavu a polohopisné a výškopisné zameranie so zistením a zakreslením jestvujúcich inžinierskych sietí.

Rozsah projektovej dokumentácie, rozsah inžinierskej činnosti a autorského dohľadu je špecifikovaný v Zmluve (Zmluva o dielo a Mandátna zmluva v spojení s Licenčnou zmluvou), ktorá je prílohou súťažných podkladov.

Viacej informácií o predmete zákazky v priložených prílohách.